Diari Oficial de la Generalitat Valenciana


Sumari del DOGV 7689, del 31-12-2015 (2015/10880)

ORDRE 2/2015, de 22 de desembre, de la Conselleria d'Habitatge, Obres Públiques i Vertebració del Territori, per la qual s'estableix el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de Requena-Utiel/Valle de Cofrentes-Ayora.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2015/12/22/2/dof/vci/html**

### Dades del document

Número de DOGV
:   7689

Data del DOGV
:   31-12-2015

Secció del DOGV
:   I. DISPOSICIONS GENERALS

Número del document
:   2015/10298


Data del document
:   22-12-2015

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * La Plana d'Utiel-Requena
    * La Vall de Cofrents-Aiora
    * transport públic
    * taxi
    * legislació
    * tarifa de viatgers
    * transport de viatgers

ORDRE 2/2015, de 22 de desembre, de la Conselleria d'Habitatge, Obres Públiques i Vertebració del Territori, per la qual s'estableix el règim tarifari i les seues condicions d'aplicació per als serveis de transport públic de viatgers en automòbils de turisme de l'àrea de prestació conjunta del taxi de Requena-Utiel/Valle de Cofrentes-Ayora. [2015/10118]  
La Resolució de 20 de gener de 2012, de la presidenta del Consell d'Administració de l'Agència Valenciana de Mobilitat, per la qual es crea l'Àrea de Prestació Conjunta del Taxi de Requena-Utiel/Valle de Cofrentes-Ayora, va establir un nou marc jurídic regulant elements propis de la prestació del servei de taxi com ara el taxímetre, el mòdul lluminós, la imatge corporativa dels taxis de l'àrea, la subjecció a tarifes màximes així com les seues condicions d'aplicació.  
La present ordre estableix el règim tarifari de l'Àrea de Prestació Conjunta del Taxi de Requena-Utiel/Valle de Cofrentes-Ayora, igual que en la resta d'àrees de prestació conjunta de la Comunitat Valenciana, i defineix les tarifes en funció de l'horari (diürn o nocturn) i del calendari (laboral o festiu). La visibilitat de les tarifes des de l'interior del vehicle transmetrà, al mateix temps, més seguretat i confiança als usuaris.  
  
Per tot això, amb l'audiència prèvia a tots els afectats i l'informe favorable de la Comissió de Preus de la Generalitat Valenciana, de conformitat amb la Llei 6/2011, d'1 d'abril, de Mobilitat de la Comunitat Valenciana, i el que disposa l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 5 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori,  
  
  
ORDENE  
  
Article 1. Tarifes de l'Àrea de Prestació Conjunta del taxi de Requena-Utiel/Valle de Cofrentes-Ayora  
1. Els serveis de transport públic de viatgers en automòbils de turisme de l'Àrea de Prestació Conjunta del Taxi de Requena-Utiel/Valle de Cofrentes-Ayora, que es realitzen o transcórreguen en l'àmbit territorial de l'àrea, es regiran per les següents tarifes, Impost sobre el Valor Afegit inclòs:  
Tarifa ordinària o tarifa 1  
Baixada de bandera: 3,00 ?.  
Preu per km recorregut: 1,15 ?.  
Preu per hora d'espera: 18,15 ?.  
Mínim de percepció: 4,30 ?.  
Tarifa especial o tarifa 2  
Baixada de bandera: 3,50 ?.  
Preu per km recorregut: 1,30 ?.  
Preu per hora d'espera: 19,85 ?.  
Mínim de percepció: 5,40 ?.  
Suplement especial: 5,00 ?.  
  
Article 2. Definició d'horaris  
1. Es considera horari diürn el comprés entre les 07.00 hores i les 21.00 hores del mateix dia.  
2. Es considera horari nocturn el comprés entre les 21.00 hores d'un dia i les 07.00 hores de l'endemà.  
3. Les tarifes assenyalades en l'article primer seran aplicables de la manera següent:  
En dia laborable i horari diürn s'aplica la tarifa 1.  
En dia laborable i horari nocturn s'aplica la tarifa 2.  
En dissabtes i festius, tant en horari diürn com a nocturn, s'aplica la tarifa 2.  
  
Article 3. Imports màxims d'arribada en serveis sol·licitats a través d'emissores  
1. Quan un servei se sol·licite per via telefònica a qualssevol de les associacions que disposen d'emissora, o als punts de parada o llocs on ho tinguen predeterminat, el taxista que preste el servei haurà d'arribar al punt de recollida del passatger sense que el taxímetre excedisca les quantitats màximes que es determinen a continuació:  
- Per a serveis sol·licitats des del mateix municipi al de residència del taxista: 3,50 ?.  
- Per a serveis sol·licitats des d'un municipi diferent del de residència del taxista: 4,30 ?.  
2. Aquests màxims s'aplicaran amb independència de l'hora i del dia de la setmana en què se sol·liciten els serveis.  
  
Article 4. Condicions d'aplicació de les tarifes  
1. Les tarifes assenyalades en aquesta ordre s'aplicaran segons les condicions establides en la Resolució de 20 de gener de 2012, de la presidenta del Consell d'Administració de l'Agència Valenciana de Mobilitat, per la qual es crea l'Àrea de Prestació Conjunta del Taxi de Requena-Utiel/Valle de Cofrentes-Ayora, i en els termes en què estiguen vigents.  
2. Les tarifes per a recorreguts exteriors al territori de l'Àrea de Prestació Conjunta del Taxi de Requena-Utiel/Valle de Cofrentes-Ayora (serveis interurbans) seran les que siguen aplicables en cada moment, i hauran de ser introduïdes en el taxímetre com a tarifa 3. L'aplicació de les tarifes interurbanes es farà coincidir amb l'eixida de l'Àrea de Prestació Conjunta del Taxi de Requena-Utiel/Valle de Cofrentes-Ayora, i s'haurà de canviar la tarifa en el taxímetre en el moment precís en què s'abandone l'àrea.  
3. Només a fi de de poder complir el que estableix aquesta ordre, el taxímetre haurà de permetre suspendre momentàniament el còmput tarifari del recorregut o el temps transcorregut per mitjà del posicionament en situació de pausa.  
  
Article 5. Visibilitat del quadro de tarifes  
En tots els vehicles de l- Àrea de Prestació Conjunta del Taxi de Requena-Utiel/Valle de Cofrentes-Ayora s'haurà de portar, de forma visible per a l'usuari, un exemplar de les tarifes en vigor i les condicions d'aplicació d'aquestes.  
  
Article 6. Mínim de percepció  
En relació amb l'import establert com a mínim de percepció, no serà obligatòria la seua aparició immediata en el taxímetre en la baixada de bandera. Podrà percebre's quan, finalitzat el servei, el taxímetre indique una quantitat inferior a aquest import, mai de forma addicional.  
  
Article 7. Valor monetari del salt de taxímetre  
El valor monetari de cada salt del taxímetre serà de cinc cèntims d'euro (0,05 €).  
  
Article 8. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar és superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
  
DISPOSICIONS ADDICIONALS  
  
Primera. Festius a efectes tarifaris  
Als efectes de l'aplicació de les tarifes, tindran la consideració de festius en l'Àrea de Prestació Conjunta del Taxi de Requena-Utiel/Vall de Cofrentes-Ayora els dies que hagen sigut declarats com a tals per les administracions competents aplicables a la Comunitat Valenciana, així com el segon dilluns de Pasqua.  
  
Segona. Aplicació suplement especial  
El suplement especial s'aplicarà la Nit de Nadal i la Nit de Cap d'Any.  
  
DISPOSICIÓ TRANSITÒRIA  
  
Única. Obligació d'introducció en el taxímetre  
Aquestes tarifes únicament podran percebre's una vegada estiguen introduïdes en el taxímetre.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa aquesta ordre.  
  
  
DISPOSICIONS FINALS  
  
Primera. Habilitació per a l'aplicació i interpretació  
S'autoritza el director general competent en matèria de transports per a dictar les resolucions necessàries per al compliment del que disposa aquesta ordre.  
  
Segona. Entrada en vigor  
Aquesta ordre entrarà en vigor l'1 de gener de 2016.  
  
València, 22 de desembre de 2015  
  
La consellera d'Habitatge, Obres Públiques  
 i Vertebració del Territori  
M.ª JOSÉ SALVADOR RUBERT


Còpia Permalink ELI